Miasto-retownik () to je ukrajińsko hōnorowo ôdznaka, nadowano miastōm spoza Ukrajiny, kere pokozały humanizm, dobro a solidarność ze ukrajińskim norodym we jego walce ô ideały swobody, pokoju a dymokracyje wczos ruskij inwazyje na Ukrajina. Ôdznaka bōła stworzōno dekretym prezydynta Ukrajiny Wołodymyra Zelenskigoo. Podug sztandu na moj 2023 ôdznaczōno bōło 7 miast, w tym 4 we Polsce a jedne we Czeskij Republice, żodnego we Ślōnsku. Historyjo. Ôdznaka bōła stworzōno 22. moja 2022. roku. 4. kwiytnia 2023. roku dekretym prezidynta bōło ôpisano wyglōnd ôdznaki a plaketki, a tyż procedura jeji prziznowanio. Piyrszym ôdznaczōnym miastym bōł Rzeszōw, nadgrodzōny tym samym dekretym, kero stworzoł ôdznaka. Tego samego dnia prezidynt Wołodymyr Zełenski na posiedzyniu Nojwyższyj Rady Ukrajiny ("Werchownyj Rady"), we ôbecności polskigo prezidynta Andrzeja Dudy, pedzioł: "We mianie cołkigo ukrajińskigo norodu chca wyrazić wielgo wdziynczność miastu Rzeszōw – piyrszymu miastu-retowniku. Fest dziynkuja". Uodznaczōne miasta. Miasta kandidaty. Miejske rajce Krymynczuka słożōły forszlag, coby nadgrodzić miasta Bydgoszcz (we Polsce) a Alytus (we Litwie). Antrag ô titel dlo Latwijskij Valmiery a Bydgoszczy słożōły rajce ze Czerkasōw. Hōnorowo ôdznaka mo forma kartusza ze murowanōm korōnōm na tle liścio akantusa. We kartuszu znojduje sie wapyn miasta, kerymu prziznowo sie ôdznaka. Ôdznaka wykōnano je ze stopōw miedzi. Wizerōnek kartusza a korōny pokryty je galwanicznym złotym, a liściy akantusa – niklym. Na rewersie ôdznaki na kartuszu je szrajbniynto: «"miano miasta" MJASTO-RETOWŃIK». Wizerōnki kartusza, korōny a liścio akantusa sōm plaskatosznicowane. Wymiary ôdznaki: wysokość – 50 mm, szyrzka – 47,5 mm.